Държавен вестник, бр. 97, 2018 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  97
разрешение от управителя на железопътната 
инфраструктура, в което се посочват всички 
ограничителни условия.“
§ 36. В чл. 181 се създава ал. 4:
„(4) Колоосите се измерват по време на 
всеки планов ремонт, при произшествия, 
свързани с ТПС, при смяна на бандажи, при 
новопрофилиране и коригиране на профила 
на бандажите. По време на експлоатацията 
на тяговия подвижен състав се извършва 
измерване на основните параметри на ребор-
дите на колооста (дебелина Sd, височина Sh 
и вертикално подрязване qr) не по-рядко от 
1 път на 15 календарни дни – за влакови ло-
комотиви и мотрисни влакове, и не по-рядко 
от 1 път на 30 календарни дни – за маневрени 
локомотиви.“
§ 37. В чл. 189 се правят следните изме-
нения:
1. В ал. 1 думите „автоматична спирачка със 
сгъстен въздух, неавтоматична спирачка със 
сгъстен въздух и ръчна спирачка“ се заменят 
със „спирачна система съгласно изисквани-
ята на ТСОС по отношение на подсистемата 
„Подвижен състав – локомотиви и пътнически 
подвижен състав“.
2. Алинея 2 се изменя така:
„(2) Пътническите и товарните вагони, 
които се въвеждат в експлоатация, имат 
автоматична спирачка със сгъстен въздух и 
когато е приложимо – ръчна спирачка съг­
ласно изискванията на ТСОС по отношение 
на подсистемата „Подвижен състав – товарни 
вагони“ и ТСОС „Подвижен състав – локомо-
тиви и пътнически подвижен състав“.“
§ 38. В чл. 190 се правят следните изме-
нения и допълнения:
1. В ал. 1, в основния текст след думите 
„извършен технически преглед“ се добавя 
„по реда на чл. 191“ и се създават т. 22 и 23:
„22. непроверени въздушни резервоари съг­
ласно Правилника за изработване, ремонт и 
контрол на резервоарите на въздушните спи-
рачки за налягане, по-голямо от атмосферното, 
използвани при жп возила локомотиви, вагони, 
мотриси, влекачи и др. – 1968 г. (Бюлетин 15 
на Министерството на транспорта);
23. съединителни спирачни (кнорови) 
ръкави:
– с протрити места или цепнатини;
– разкъсвания до оголване на текстилния 
слой;
– със срок на експлоатация, по-голям от 
5 (пет) календарни години.“
2. В ал. 3 т. 1 се изменя така: 
„1. неизправностите по ал. 1, т. 1 – 8 и 
т. 20 – 23;“.
§ 39. В чл. 191 се правят следните измене-
ния и допълнения:
1. В ал. 1 думите „началната и крайната 
гара за движение и в посредни“ се залича-
ват, а в края на текста се добавя „съгласно 
чл. 206, т. 5“.
2. Алинея 2 се изменя така:
„(2) Железопътното предприятие, съответно 
управителят на железопътната инфраструкту-
ра – за влакове за технологични нужди, оп-
ределя процеса за извършване на технически 
преглед по ал. 1 на влаковете, като част от 
неговата СУБ, с който гарантира, че цялото 
свързано с безопасността оборудване във 
влака е в напълно функционално състояние 
и че влакът може да се движи безопасно.“
§ 40. В чл. 192 се правят следните изме-
нения и допълнения:
1. В ал. 1:
а) основният текст се изменя така:
„(1) Забранено е използване на локомотиви, 
мотрисни влакове и РССМ за обслужване 
на влак, изолирано движение или маневрена 
дейност със:“;
б) в т. 7 накрая се добавя „или без до-
кумент, доказващ извършена проверка на 
манометрите“; 
в) точка 18 се изменя така:
„18. неизвършена или нарушена баланси-
ровка (теглово уравновесяване);“
г) точка 28 се изменя така:
„28. колоос, която е:
– изкривена;
– спукана; 
– без извършена ултразвукова дефекто­
скопия;
– без извършено обикновено/пълно осви-
детелстване;“ 
д) точка 31 се изменя така:
„31. неизправен регистриращ скоростомер 
или такъв, на който не е извършвана проверка 
поне веднъж на 3 (три) календарни години;“ 
е) в т. 33 думите „за локомотивите, рабо-
тещи“ се заличават;
ж) създава се т. 38:
„38. неизправно оборудване за опесъча-
ване или незаредено с пясък устройство за 
опесъчаване;“
з) създава се т. 39:
„39. непроверени въздушни резервоари от 
държавен технически надзор върху съоръже-
нията с повишена опасност в съответствие с 
действащото законодателство;“
и) създава се т. 40:
„40. кнорови ръкави:
– с протрити места или цепнатини;
– разкъсвания до оголване на текстилния 
слой;
– със срок на експлоатация, по-голям от 
5 (пет) календарни години.“
2. В ал. 2 т. 9 се изменя така: 
„9. ключове за неутрална вставка (за 
електрически локомотиви и електрически 
мотрисни влакове) и за телефонни колонки;“.
§ 41. В чл. 193, ал. 2, второ изречение ду-
мите „дължината и“ се заличават.
§ 42. В чл. 198, ал. 1 се правят следните 
изменения и допълнения:
1. Точка 8 се заличава.